থেলমা স্কুনমেকার
থেলমা কোলবার্ট স্কুনমেকার (ইংরেজি: Thelma Colbert Schoonmaker; জন্ম ৩ জানুয়ারি ১৯৪০) হলেন একজন আলজেরিয়ায় জন্মগ্রহণকারী মার্কিন চলচ্চিত্র সম্পাদক। তিনি পঞ্চাশ বছরের অধিক সময় ধরে পরিচালক মার্টিন স্কোরসেজির সাথে কাজ করছেন। তিনি স্কোরসেজি অভিষেক চলচ্চিত্র হুজ দ্যাট নকিং অ্যাট মাই ডোর (১৯৬৭) চলচ্চিত্রে তার সাথে কাজ শুরু করেন এবং পরে রেজিং বুল (১৯৮০) থেকে স্কোরসেজির সকল চলচ্চিত্রের সম্পাদনা করেছেন। স্কুনমেকার সাতবার শ্রেষ্ঠ চলচ্চিত্র সম্পাদনা বিভাগে একাডেমি পুরস্কারের মনোনয়ন পেয়েছেন এবং রেজিং বুল (১৯৮০), দি অ্যাভিয়েটর (২০০৪) ও দ্য ডিপার্টেড (২০০৬) চলচ্চিত্রের জন্য তিনটি অস্কার অর্জন করেছেন। তার অস্কার মনোনীত অন্যান্য কাজ হল উডস্টক (১৯৭০), গুডফেলাস (১৯৯০), গ্যাংস অব নিউ ইয়র্ক (২০০২), এবং হ্যুগো (২০১২)।